Rikunarita-ORG/Wikinium huggingface dataset:
# ⵓⴷⴰⵢⵏ

| ⵓⴷⴰⵢⵏ |
| --- |
| ethnoreligious group, nation, people |
| ⴰⴷⵓⵙⵎⵉⵍ ⵏ | Semitic people  |
| ⵉⵙⵎ ⴰⵥⵖⵓⵕⴰⵏ | יהודים  |
| ⵜⵓⵜⵍⴰⵢⵉⵏ ⵉⵙⵙⵎⵔⴰⵙ | ⵜⵓⵜⵍⴰⵢⵜ ⵜⴰⵄⵉⴱⵔⵉⵜ  |
| Religion or worldview | ⵜⵓⴷⴰⵢⵜ  |
| ⵉⵜⵜⵓⵙⵎⵎⴰ ⵙ ⵢⵉⵙⵎ ⵏ | Judah  |
| ⵜⴰⵎⴰⵣⵉⵔⵜ | ⵉⵙⵔⴰⵢⵉⵍ  |
| Indigenous to | ⴼⴰⵍⵉⵙⵟⵉⵏ  |
| ⵜⴰⵎⴰⵣⵉⵔⵜ ⵜⴰⴷⵙⵍⴰⵏⵜ | Kingdom of Judah, Kingdom of Israel  |
| ⵜⴰⵥⵍⴰⵢⵜ ⵏⵏⴰ ⵙⵉⵙ ⵉⵏⵏⵣⴳⵎⵏ | Jewish studies  |
| ⴰⵎⵣⵔⵓⵢ ⵏ ⵢⵉⵎⵔⵙⵉ | Jewish history  |
| ⵜⴰⵎⴰⵜⴰⵔⵜ ⵏ ⵙⵜⵉⴽ ⵉⴽⵙⵜⵛⵉⵏⵊ |     |
| ⴰⵏⵎⴳⴰⵍ | gentile  |
| ⵜⴰⵍⴳⴰⵎⵜ ⵏ ⵓⴼⵔⴷⵉⵙ ⴰ | list of lists of Jews  |
|  |
| ⵙⵏⴼⵍ ⴰⵙⴰⴳⵎ - ⵙⵏⴼⵍ - ⵡⵉⴽⵉⴷⴰⵜⴰ |

**ⵓⴷⴰⵢⵏ** (ⵙ ⵜⵓⴷⴰⵢⵜ: **יְהוּדִים** /ⵢⵉⵀⵓⴷⵉⵎ/,ⵙ ⵜⵄⵕⴰⴱⵜ: **اليهود**, ⵙ ⵜⴼⵕⴰⵏⵚⵉⵚⵜ: **les juifs**) ⴳⴰⵏ ⵜⴰⵔⵡⴰ ⵏ ⵢⴰⵏ ⵓⵖⵔⴼ ⵏⵖ ⵉⵎⴹⴼⴰⵕⵏ ⵏ ⵢⴰⵏ ⵓⵙⴳⴷ, ⴷⴰ ⵜⵜⵉⵏⵉⵏ ⵉ ⵢⵉⵅⴼ ⵏⵏⵙⵏ ⵎⴰⵙ ⴳⴰⵏ ⵜⴰⵔⵡⴰ ⵏ ⵉⵚⵕⴰⵉⵍ ⵏⵖ ⵜⴰⵔⵡⴰ ⵏ ⵡⴰⴽⵓⵛ. ⵜⵜⵢⴰⵡⵙⵙⴰⵏ ⵙ ⵓⴹⴼⴰⵕ ⵏ ⵢⴰⵏ ⵓⵙⴳⴷ ⴷ ⵢⴰⵜ ⵜⴷⵍⵙⴰ. ⴰⵔ ⵜⵜⵉⵏⵉⵏ ⵡⵓⴷⴰⵢⵏ ⵏ ⵡⴰⵙⵙ ⴰⴷ ⵎⴰⵙ ⴷ ⴽⴽⴰⵏ ⵜⴰⴳⵍⴷⵉⵜ ⵏ ⵢⴰⵀⵓⴷⴰ ⵏⵏⴰ ⵢⵡⴰⵍⴰⵏ ⵉ ⴽⴽⵓⵥ ⵏ ⵡⴰⵢⵢⴰⵡⵏ ⵏ ⵜⴰⵔⵡⴰ ⵏ ⵢⵉⵚⵕⴰⵉⵍ ⵏⵏⴰ ⵉⴳⴰⵏ ⵙⵉⵏ ⴷ ⵎⵔⴰⵡ: ⵢⴰⵀⵓⴷⴰ, ⵛⵎⵄⵓⵏ, ⴱⵏⵢⴰⵎⵉⵏ ⴷ ⵍⴰⵡⵉ, ⴹⴰⵕⵜ ⵓⵙⵉⵙⵎⴳ ⴰⴱⴰⴱⵉⵍⵉ, ⴱⴹⴰⵏ ⵅⴼ ⵙⵏⴰⵜ ⵜⵔⵓⴱⴱⴰ: ⵓⴷⴰⵢⵏ ⴷ ⵉⵙⴰⵎⵉⵔⵉⵏ. ⵣⵔⵉⵏ ⵡⵓⴷⴰⵢⵏ ⵙⴳ ⵜⵓⴳⵜⵜ ⵏ ⵡⴰⴷⴷⴰⴷⵏ ⵙ ⵍⴰⵡⴰⵏ ⴰⴽⴽⵯ ⴹⴰⵕⵜ ⵜⴳⵍⴷⵉⵜ ⵏ ⵢⴰⵀⵓⴷⴰ ⴷ ⵓⵔⴷⴰⵍ ⵏ ⵜⵎⵣⴳⵉⴷⴰ ⵜⵉⵙ ⵙⵏⴰⵜ ⴳ ⵜⴰⵙⵓⵜ ⵜⴰⵎⵉⵍⴰⴷⵉⵜ ⵜⵉⵙⵙ ⵙⵏⴰⵜ.

ⵉⵍⵉ ⵏ ⵡⵓⴷⴰⵢⵏ ⴰⵎ ⵓⵙⴳⴷ ⴷ ⵓⵖⵔⴼ ⵉⵙⵙⵏⵜⵉ ⴷ ⴳ ⵢⵉⴼⴹ ⵡⵉⵙⵙ ⵙⵉⵏ ⴷⴰⵜ ⵏ ⵜⵍⴰⵍⵉⵜ ⴳ ⵜⵎⴰⵣⵉⵔⵜ ⵏ ⵓⴳⵎⵓⴹ ⴰⵏⴰⵎⵎⴰⵙ ⵙ ⵍⴰⵡⴰⵏ ⴰⴽⴽⵯ ⴳ ⵜⵎⴰⵣⵉⵔⵜ ⵏ ⵛⵛⴰⵎ ⵏⵏⴰ ⵉⵜⵜⵢⴰⵡⵙⵙⴰⵏ ⵙ ⵜⵎⴰⵣⵉⵔⵜ ⵏ ⵓⴷⴰⵢⵏ ⴳ ⵜⴷⵍⵙⴰ ⵜⵓⴷⴰⵢⵜ. ⴳ ⵜⴰⵙⵓⵜ ⵜⵉⵙⵙ ⵙⵏⴰⵜ ⴹⴰⵕⵜ ⵜⵍⴰⵍⵉⵜ ⵉⵙⵙⵏⵜⵉ ⵓⴼⵙⴰⵔ ⵏ ⵓⴷⴰⵢⵏ ⴳ ⵓⵎⴰⴹⴰⵍ ⴰⴽⴽⵯ, ⵍⴽⵎⵏ ⵏⵏ ⵜⵓⴳⵜⵜ ⵏ ⵜⵎⵉⵣⴰⵔ. ⵙⴳ ⵜⴰⵙⵓⵜ ⵜⵉⵙⵙ ⵙⵉⵏ ⵏ ⵉⴷ ⵎⵔⴰⵡ ⵍⵍⴰⵏ ⵓⴷⴰⵢⵏ ⵙ ⵜⵓⴳⵜⵜ ⴳ ⵜⵎⵔⵉⴽⵜ ⵜⴰⴳⴰⴼⴰⵏⵜ ⴷ ⵢⵉⵚⵕⴰⵉⵍ, ⵎⴽ ⵍⵍⴰⵏⵜ ⴽⵔⴰ ⵏ ⵜⵔⵓⴱⴱⴰ ⵉⵎⵥⵥⵉⵏ ⴳ ⵜⵓⵕⵓⴱⴱⵜ, ⵜⴰⵎⵔⵉⴽⵜ ⵏ ⵉⵥⵥⵍⵎⴹ ⴷ ⵉⵕⴰⵏ. ⴳ 2010, ⵍⵍⴰⵏ 14 ⵏ ⵓⵎⵍⵢⵓⵏ ⵏ ⵓⴷⴰⵢ ⴳ ⵓⵎⴰⴹⴰⵏ ⵏⵏⴰ ⵉⴳⴰⵏ 0.2% ⵙⴳ ⵉⵎⵣⴷⴰⵖ ⵏ ⵓⵎⴰⴹⴰⵍ ⴰⴽⴽⵯ. 41% ⵏ ⵓⴷⴰⵢⵏ ⵣⴷⵖⵏ ⴳ ⵜⵎⴰⵣⵉⵔⵜ ⵏ ⵉⵡⴰⵏⴽⵏ ⵉⵎⵓⵏⵏ, 40.5% ⵣⴷⵖⵏ ⴳ ⵉⵚⵕⴰⵉⵍ ⵜⵖⴰⵎⴰⴷ ⵜⴳⵎⵉⴹⵉ ⵏ 13.3% ⵏ ⵡⵓⴷⴰⵢⵏ ⵜⵣⴷⵖ ⴳ ⵜⵎⵉⵣⴰⵔ ⵏ ⵜⵓⵕⵓⴱⵜ, ⵔⵓⵙⵢⴰ ⴷ ⵜⵓⵚⵟⵕⴰⵍⵉⵜ.

## ⴰⵥⵓⵕ ⵏ ⵜⴳⵓⵔⵉ *ⵓⴷⴰⵢ*

ⵓⵔ ⵉⵜⵜⵢⴰⵡⵙⵙⴰⵏ ⵡⴰⵥⵓⵕ ⵏ ⵜⴳⵓⵔⵉ *ⵓⴷⴰⵢ* ⵖⴰⵙ ⴳ ⵢⵉⴳⵔ ⴰⵙⴳⴷⴰⵏ, ⴳ ⵓⴷⵍⵉⵙ ⴰⴼⵓⵥⴰⵕ ⵏⵏⴰ ⵉⵜⵜⵉⵏⵉⵏ ⵎⴰⵙ ⵉⵙⵎ ⵏ ⵓⴷⴰⵢ ⵜⴽⴽⴰ ⴷ ⵉⵙⵎ ⵏ ⵢⵉⵡⵉⵙ ⵏ ⵢⴰⵄⵇⵓⴱ ⵏⵏⴰ ⵎⵓ ⵉⵙⵎ ⵢⴰⵀⵓⴷⴰ ⵓ ⵢⴰⵄⵇⵓⴱ ⵉⵍⵎⵎⴰ ⵉⵜⵜⵢⴰⴼⴽⴰ ⵉⵙⵎ ⴰⴷ ⵉ ⵜⴰⵔⵡⴰ ⴷ ⵡⴰⵢⵢⴰⵡⵏ ⵏ ⵢⴰⵀⵓⴷⴰ ⵉⵍⵎⵎⴰ ⵉⵜⵜⵢⴰⴼⴽⴰ ⵉⵙⵎ ⴰⴷ ⵉ ⵜⴰⵔⵡⴰ ⵏ ⵡⴰⵢⵢⴰⵡⵏ ⴰⴽⴽⵯ ⵏ ⵉⵚⵕⴰⵉⵍ.

## ⴰⵥⵓⵕ ⵏ ⵓⴷⴰⵢⵏ

ⴳ ⵜⵎⴰⵙⵙⴰⵏⵜ ⵏ ⵉⵙⴰⴳⵓⵔⵏ, ⵓⴷⵢⴰⵏ ⴳⴰⵏ ⵉⴽⴰⵏⵄⴰⵏⵉⵢⵏ ⵏⵏⴰ ⵉⵣⴷⵖⵏ ⴳ ⵓⴳⵎⵓⴹ ⴰⵏⴰⵎⵎⴰⵙ ⵙ ⵍⴰⵡⴰⵏ ⴰⴽⴽⵯ ⴳ ⵜⵎⴰⵣⵉⵔⵜ ⵏ ⵛⵛⴰⵎ. ⴳ ⵜⵜⴰⵡⵕⴰⵜ, ⴰⵥⵓⵕ ⵏ ⵓⴷⴰⵢⵏ ⴰⵔ ⵢⴰⵇⵇⵍⴰⵢ ⵙ ⴱⴱⴰⵃⵍⵍⵓ ⵏⵏⵙⵏ ⴰⵎⵇⵇⵔⴰⵏ ⴱⵕⴰⵀⵉⵎ ⵉⵍⵎⵎⴰ ⵙ ⵉⵙⵃⴰⵇ ⵉⵍⵎⵎⴰ ⵙ ⵢⴰⵄⵇⵓⴱ ⴷ ⵡⴰⵔⵔⴰⵡ ⵏⵏⵙ ⵉⴷ ⵙⵉⵏ ⴷ ⵎⵔⴰⵡ ⵏⵏⴰ ⵙⴳ ⴷ ⴼⴼⵖⵏ ⵜⴰⵔⵡⴰ ⵏ ⵉⵚⵕⴰⵉⵍ ⵏⵏⴰ ⵉⵣⴷⵖⵏ ⴳ ⵎⵉⵚⵕⴰ ⵜⴰⵇⵇⴱⵓⵔⵜ ⵉⵍⵎⵎⴰ ⵎⵎⴰⵜⵜⵉⵏ ⵣⴷⵖⵏ ⴳ ⵜⵏⵣⵔⵓⴼⵜ ⵏ ⵙⵉⵏⴰ ⵎⴰⵏⵉ ⴳ ⴰⵙⵏ ⴷ ⵉⴼⴽⴰ ⵡⴰⴽⵓⵛ ⴰⴷⵍⵉⵙ ⵏ ⵜⵜⴰⵡⵕⴰⵜ ⵅⴼ ⵓⴼⵓⵙ ⵏ ⵎⵓⵙⴰ.

## ⵜⵉⵡⵍⴰⴼⵉⵏ

* ⵓⴷⴰⵢⵏ ⵉⵎⵖⵔⵉⴱⵉⵏ ⵙⴳ ⵡⴰⵟⵍⴰⵙ ⴰⵎⵇⵇⵔⴰⵏ, ⵍⵎⵖⵔⵉⴱ
* ⵜⵉⵜⵔⵉⵜ ⵏ ⴷⴰⵡⵓⴷ, ⵜⴰⵎⴰⵜⴰⵔⵜ ⵏ ⵓⴷⴰⵢⵏ
* ⴰⵃⴰⵅⴰⵎ ⵓⴷⴰⵢ ⴰⵔ ⵉⵜⵜⵥⴰⵍⵍⴰ
* ⵜⵓⵣⴷⵓⵖⵜ ⵏ ⵓⴷⴰⵢⵏ ⴳ ⵓⵎⴰⴹⴰⵍ ⴰⴽⴽⵯ, ⴳ ⵓⵙⴳⴳⵯⴰⵙ ⵏ 2006
* ⵜⴰⵡⵊⴰ ⵜⵓⴷⴰⵢⵜ ⵉⴹⴼⴰⵕⵏ ⵉ ⵜⵔⴰⴱⴱⵓⵜ ⵏ ⵉⵃⴰⵔⵉⴷⵉⵎⵏ

## ⵥⵕ ⵓⴳⴳⴰⵔ

* ⵓⴷⴰⵢⵏ ⵉⵎⴰⵣⵉⵖⵏ
* ⵉⵃⴰⵔⵉⴷⵉⵎⵏ
* ⵉⵙⴰⴼⴰⵔⴷⵉⵎⵏ
* ⵉⵛⴽⵉⵏⴰⵥⵏ
* ⵉⵎⵉⵥⵕⴰⵢⵢⵉⵎⵏ
* ⴰⵜⴰⵏⵏⴰⵅ
* ⴰⵜⴰⵍⵎⵓⴷ

## ⵉⵙⴰⵖⵓⵍⵏ